Alessandro Altobelli

Alessandro Altobelli () er ein tidlegare fortballspelar frå Sonnino i Italia. Han vart verdsmeister med Italia i 1982 og vann både cupmeisterskap og seriemeisterskap med Inter, ein klubb han spelte for i 11 år.

Klubbspel
Altobelli debuterte på nivå tre i italiensk fotball i 1973 med klubben Latina. Frå 1974 til -77 spela han på Serie-B-klubben Brescia, der han skåra 26 mål på 76 kampar.

Sommaren 1977 vart han overført til toppklubben Inter. Dei neste elleve sesongane spela Altobelli 317 ligakampar for Milano-klubben og skåra 128 seriemål. Her opplevde han å verte cupmeister i 1978, seriemeister 1980 og atter cupvinnar i 1982. Til saman spela han 466 obligatoriske kampar og skåra 209 mål for Inter.

Altobelli spela ein siste sesong i serie A, 1988/89, på Juventus. I sin aller siste sesong, 1989/90, spela han atter for Brescia i Serie B.

Landslagsspel
Altobelli debuterte for Italia under europameisterskapen 1980 på heimebane. I Roma spela han andre-omgangen i ein mållaus kamp mot Belgia.  Han fekk rimeleg fast plass på Italias landslag frå  hausten 1980. I 1982 var han med då Italia vart verdsmeistrar i fotball. I VM-finalen byrja han på innbytarbenken, men kom inn allereie i det åttande minutt, då Francesco Graziani var skadd. Altobelli skåra Italias tredje og siste mål i kampen. Han deltok for Italia også i Fotball-VM 1986 og Fotball-EM 1988. Semifinalen mot Sovjetunionen i den siste turneringa vart hans siste opptreden i landslagstrøya, då Italia rauk ut med 0-2.  Altobell skåra 25 mål på 61 landskampar mellom 1980 og 1988.

Merittar
VM-gull 1982 for Italia
Italiensk cupmeister 1978 og 1982 med Inter
Italiensk seriemeister 1980 med Inter

Kjelder
Denne artikkelen bygger på «Alessandro Altobelli» frå ,  den 3. november 2012.  


Kategori:Italienske fotballspelarar
Kategori:Brescia-spelarar
Kategori:Inter-spelarar
Kategori:Juventus-spelarar
Kategori:Spelarar i Fotball-EM 1980
Kategori:Spelarar i Fotball-VM 1982
Kategori:Spelarar i Fotball-VM 1986
Kategori:Spelarar i Fotball-EM 1988